
Prooemium* 


Ad  legenr  academicain  absolvendam,  quae 
jubet,  cursu  academico  absoluto,  disserta- 
tionem de  objecto  ad  rem  medicam  spe- 
ctante scribere,  parotidem  selegi,  atque  il- 
lam" respectu  anatomico,  physiologico  et 
pathologico  exponere  conatus  sum.  Clemen- 
tia magnifici  ac  celeberrimi  domini  professo- 
ris, Doctoris  Antonii  Romer,  larga  mihi 
fuit  occasio  data,  parotidem  in  cadavere  di- 
stinguere; atque  in  sectione  dissertationis 
prima,  omnia,  quae  quoad  situm,  formam, 
structuram  hujus  glandulae  notatu  digna 
mihi  esse  videbantur,  designavi.  In  sectione 
secunda,  praemissa  parotidis  brevi  anatornia 
comparativa,  physiologia  ejus  pertractatur: 
lertia  denique  sectio  pathologiam  continet,  de 
parotitide  agit,  aliosque  morbos  memorat; 


simulque  quae  sectionibus  cadaverum  adpa-, 
ruerunt  parotidis  abnormitates  in  quibusdam 
morbis  adnotavi.  Tractatus  denique  finitur 
enumeratione  operum,  parotidem  in  diversis 
relationibus  pertractantium. 


Sectio  I. 

Anntoiiiia  parotidis. 

Situs. 

-B^arotis,  glandularum  salivalium  maxima,  in  utroque  la- 
ciei  latere,  partim  ante  partim  infra  aurem  posita,  qua  pro- 
pter illa  capitis  regno  auricularis  parotidea  nuncupata,  illud 
spatium  occupat,  quod  antice  a processu  condiloideo  et  mar- 
gine posteriori  rami  mandibulae,  postice  a cartilaginea  et 
ossea  parte  meatus  auditorii  externi  et  processu  mastoideo 
ossis  temporalis , interne  a processu  styliformi,  et  superius 
ab  arcu  zygomatico  terminatur.  Ex  eodem  loco  extenditur 
antrorsum  supra  marginem  posteriorem  maxillae  inferioris 
musculumque  masseterem,  retrorsum  autem  supra  proces- 
sum mastoideum  et  infra  aurem  supra  musculum  sterocleido- 
- mastoideum;  ex  interna  illius  facie  prodit  appendix  retro 
cai otidem  externam  usque  ad  canalem  caroticum  tendens, 
altera  illius  glandulae  prolongatio  nonnunquam  inter  muscu- 
lum stilohyoideum  pterygoideumque  usque  ad  pharyngem 
penetrat,  quae  ultima  parotidis  pars  fere  plerumque  cum 
glandula  maxillari  nexum  fovet. 

Partes  ante  et  retro  parotidi  adjacentes. 

Externe  parotis  a strato  textus  cellulosi  solidioris, 
immixtis  quibusdam  filamentis  musculi  platismamioidis , et 
paucis  venulis,  venam  jugularem  petentibus,  legitur;  dein 

a tegumento  communi  cum  in  illo  ramificantibus  vasculi» 
nervorumque  ramusculis.  Hoc  stratum  textus  cellulosi  ra- 
rissimo in  casu  paucos  adipis  glomerulos  continet,  atque 
cum  glandula  sicut  cum  tegumento  communi  intimum  fovet 
nexum,  qui  causa  esse  videtur,  tumorem  ibi  se  formantem 
/aro  ad  majus  volumen  evehi  simulque  tam  exiguae  esse 
mobilitatis.  Arteriae  in  tegumento  communi  decurrentes  ex 
auriculari  anteriore,  temporali  maxillarique  externa  proma- 
nant , venae  ab  aequale  denominatis  ramis  recipiuntur; 
nervi  progrediuntur  ex  ramo  tertio  nervi  trigemini  e ner- 
vo faciali  atque  plexu  cervicali  tertio. 

Parotis  ipsa  tegit  inter  aurem  et  artum  maxillarem 
arterias  et  venas  temporales  superficiales , et  ex  his  pro- 
manantes  auriculares  anteriores  inferiores  ejusdemque  no- 
minis venas , nervum  temporalem  superficialem  , plures  ra- 
musculos nervi  maxillaris  inferioris,  rami  nervi  trigemini, 
arteriam  maxillarem  internam,  artum  maxillarem,  venas  ar- 
ticulares, ramum  superficialem  nervi  facialis,  infraque  ip- 
sam arteriam  facialem  transversam  et  venam,  magis  an- 
trorsum  versus  plexum  anserinum,  atque  ex  illo  progre- 
dientes ramulos  tandem  musculum  masseterem,  intra  lo- 
bulum auricularem  et  processum  mastoideum  ossis  tempo- 
,ralis  arterias  et  venas  auriculares , infraque  illum  muscu- 
lum sternocleido- mastoideum,  nervum  accessorium  Vilisii 
et  arteriam  occipitalem  suisque  cum  venis.  — Interne  in- 
cumbit trunco  nervi  communicantis  faciei  et  iisdem  ramis, 
quos  e foramine  styloideo  egressus,  ut  ramos  profundos 
edit;  dein  processui  stiliformi  et  musculis  ab  illo  exorien- 
tibus , et  pene  supra  illorum  marginem  superiorem  decur- 
renti arteriae  pharyngeae;  ventro  posteriori  musculi  di- 
gastrici , venae  faciali  posteriori , et  magis  antrorsum  a er- 
sus  arteriae  styloideae;  — intus  et  retro  versus  nervo  glos- 
sopharyngeo, hypoglosso  et  ramo  ejus  descendenti , venae 
jugularis  internae  et  carotidi  internae.  — Cum  his  partibus 
glandula  textu  cellulari  est  conjuncta,  quae  conjunctio  im- 
primis retroversus  valde  est  firma . ubi  meatui  auditorio 

externo,  processui  mastoideo,  musculo  Aternocleido  - ma- 
stoideo adnexa ; maxime  autem  laxa,  ubi  margini  rami  ma- 
xillae inferioris  musculoque  masseteri  adhaeret. 

Forma  parotidis. 

Glandula  parotis  formam  offert  plurimo  in  pasji  ob- 
longe ovatam,  quidpiam  compressam  atque  in  illa  duo  fines, 
duae  superficies  totidemque  margines  distingui  possunt.  Fi- 
nis superior  tenuior  quidem  ac  longior  a cartilagine  auri- 
culari in  situ  horizontali  pene  sub  arcu  zygomatico  jacet, 
inferior  autem  finis,  priore  crassior,  ab  angulo  mandibulae 
infra  ejusdem  ossis  basim , ante  ventrem  posteriorem  mu- 
sculi digastrici,  musculumque  stylohyoideum , venam  jugu- 
larem internam  carotidemque  atque  musculum  sternocleido- 
mastoideum minus  magisve  detrorsum  penetrat.  Superficies 
externa  magis  convexa  apparet,  internae  autem  planae  in- 
est  sulcus  magis  minusve  profundus,  in  quo  arteria  tem- 
poralis superficialis  decurrit,  ab  eadem  pergunt  prolonga- 
tiones,  altera  superius  ante  aurem , altera  introrsum  et  re- 
trorsum ad  foramen  lacerum  et  canalem  caroticum.  — In 
margine  anteriore  magis  unduloso  provenit  ex  ea  glandula 
ductus  Stenonianus,  sex  fere  lineas  ab  arcu  zygomatico  re- 
motus; — margo  posterior  long-ior  in  parte  superiore  semi- 
lunariter  est  sinuatus ; cui  sinui  tragus  cartilaginis  auricu- 
laris inest.  Insuper  in  superficie  utraque  et  in  marginibus 
finibusque  occurrunt  plures  glandulae  lymphaticae. 

Ma  gniludo  et  color  parotidis. 

Parotis  quoad  magnitudinem  respecta  celeras  ca- 
pitis glandulas  salivales  exsuperat;  ejus  altitudo  plurimo 
in  casu  ad  duos  dimidiumque  aut  tres  accedit  pollices  ejus- 
que  latitudo  raro  pollicem  antecellit.  — Color  parotidis  est 
albus  in  rubrum  vergens. 

Pondus  parotidis. 


Pondus  absolutum  hujus  glandulae  fere  ad  quinque 
drachmas  censetur,  pondus  autem  specificum  ut  in  ceteris 
glandulis  multo  magis  est  exiguum,  ita  quidem,  ut  ejus  re- 
latio respectu  renum  secundum  Sauvages  est  ut  1034  ad  1050. 


a.  Arteriae  — Vasa  nutritioni  parotidis  inservientia, 
exigui  quidem  sunt  luminis,  sed  magna  praesto  sunt  copia. 
Parotidis  arteriae  fere  omnes  progrediuntur  e ramis,  qui  e 
carotide  externa  originem  suum  ducunt,  et  quidem  ex  ea 
carotidis  parte,  quae  inter  angulum  mandibulae  et  proces- 
sum mastoideum  decurrit,  suntque:  arteria  occipitalis  auri- 
cularis posterior,  maxillaris  interna,  et  superius  arteria  tem- 
poralis. Carotis  interna  et  externa,  in  decursu  plures  fron- 
diculos  edunt,  qui  in  glandulam  protenduntur.  Plurima  ta- 
men nutrientia  vascula  parotidi  arteria  facialis  transversa 
suppeditat,  ramus  arteriae  temporalis.  • — Arteria  transversa 
faciei,  ex  temporali  exorta,  supra  marginem  rami  mandi- 
bulae antrorsum  se  convertit,  pergensque  supra  superfi- 
ciem, anteriorem  ossis  inframaxillaris  musculumque  masse- 
terem  ad  faciem  properat,  in  omnique  decursu  glandulae 
surculos  impertiens.  Omnes  arteriae  glandulam  ingressae, 
diverso  modo  in  minimos  ramusculos  finduntur,  euinque  de- 
cursum observantes,  uti  majores  canaliculi  salivales,  — 
atque  in  illis  loborumque  superficie  et  inter  illos  dispes- 


b. Venae  autem  e glandula  parotide  emergentes,  in 
relatione  arteriarum  multo  minori  adsunt  copia,  quarum 
plurimae  a vena  articulari,  faciali  transversa,  et  auriculari 
posteriori  recipiuntur,  quas  iterum  omnes  vena  facialis 
posterior  sibi  jungit. 


cuntur. 

C.  Vasa  lymphatica  magna  adsunt  copia,  et  partim 
ante,  partim  retro  glandulam  decurrunt,  quaedam  etiam  per 
illam  penetrant,  atque  vasis  lymphaticis  temporalibus , occi- 
pitalibus diverso  modo  connectuntur.  — Glandulae  lympha- 
ticae, qnae  aut  in  vicinia  aut  immediate  illi  incumbentes  et 
adliffatae  observantur,  praecipue  sub  arcu  zygomatico. 

Nervi. 

Parotidi  nervos  impertit: 

a.  Nervus  auricularis  seu  temporalis  superficialis,  e 
ramo  tertio  nervi  trigemini  originem  suum  ducens,  retro 
processum  condiloideum  mandibulae  versus  meatum  audi- 
torium externum , dein  inter  utrumque  a parotide  tectus , 
antrorsum  pergit  et  ad  aurem  vergens,  super  processum 
zygomaticum  ad  regionem  temporalem  transgreditur  — in 
quo  decursu  ramulos  glandulae  tribuit. 

b)  Plexus  nervi  cervicalis  tertii,  et  quidem  ex  eo  rami 
egressi , qui  ut  nervus  auricularis  major  aurem , et  ut  ner- 
vus subcutaneus  colli,  — collum  petunt. 

c)  Nervus  communicans  faciei,  et  quidem  ejus  ramus 
auricularis  posterior  seu  profundus , eo  quidem  loco , ubi 
inter  parotidemy  processum  mastoideum  et  cartilaginem 
auricularem,  retrorsum  et  sursum  pergit,  plures  frondicu- 
los  glandulae  suppeditat;  tandem  truncus  nervi  communi- 
cantis faciei  parotidem  invadit,  in  qua  antrorsum  sursum- 
que  petens,  plures  surculos  illi  impertit,  atque  dein  in  duas 
superficiales  finditur  ramos.  Ramus  superior  in  regione 
musculi  maseteris , in  multos  divisus  ramulos , plexum  sic 
dictum  anserinum  format,  qui  plures  ramusculos  glandulae 
edit.  Omnes  nervorum  ramusculi  supra  memorati  paren- 
chyma parotidis  intrantes,  diverso  modo  inter  se  conjuncti 
reperiuntur. 

Structura  parotidis. 

Parotis  magna  ex  copia  lobulorum  consistit,  quorum 
quisque  a sacculo  tenui  tela  cellulosa  formato,  est  involu- 
tus ; omnes  autem  sacculi  textu  celluloso  multo  solidiore 
inter  se  sunt  connexi  5 e quibus  patet,  cur  pus,  in  parotide 
inflammata  formatum,  tam  raro  in  uno  loco  accumulatum 
reperiatur,  ejusque  sedes  adeo  difficile  a medico  erui  pos- 
sit. — Lobuli  parotidem  constituentes  rotundi,  ex  acinis 
consistunt,  per  tenuissimam  telam  cellulosam  inter  se  con- 
junctis , ab  eaque  involutis , qui  pro  maxima  parte  ex  va- 
sis capillaribus  minimis,  inter  se  connexis  formantur.  Ex 
his  acinis  ductuli  parvi  originem  ducunt,  e quorum  con- 
fluxu  majores  proveniunt,  qui  tandem  in  unum  communem 
ductum  abeunt. 

Weber  autem  affirmat  acinos  lobulos  constituentes 
cellulas  esse,  quae  fines  terminales,  inter  se  disjunctas  , 
ductulorum  salivalium  minimarum  offerunt.  Injectiones  enim 
mercurii  in  glandula  parotide  neonatorum  saepius  instituit; 
et  in  locis  nonnullis  fines  vesiculares  a mercurio  injecto 
impletas,  observavit.  Dicit: 

Die  Ausfuhrungsgange  verzweigen  sicli  baumformig, 
aber  bei  weitem  niclit  so  fein  , ais  die  Blutgelasse.  Sie  ha- 
ben  keine  Anastomosen,  zuletzt  endigt  jeder Ast  in  ein  Traub- 
clien  von  Zellen,  die  selir  diclit  an  einander  sitzen , so  dass 
man  nur  an  manclien  Zellen  einen  Ausfuhrungsgang  siebt, 
der  mit  den  Ausfiihrungsgangen  der  zu  derselben  rI  raube 
gehorenden  Zellen  zu  einem  grossen  Ausfuhrungsgang  zu- 
sammentritt;  und  aucb  an  den  wenigen  Zellen,  avo  man 
einen  solchen  sielit,  ist  er  selir  kurz  und  niclit  viel  weniger 
ais  das  blinde  Zellcben,  in  das  er  sicli  endigt. 

Hae  cellulae  minimae  non  regulariter  rotundae  sunt, 
imo  angulares  atque  ita  dispositae,  ut  plurimae  majorem 
minoremque  alteram  diametrum  offerant. Sunt  etiam  magni- 
tudine admodum  diversae.  — Canales  salivales  ultimi  contra 

crassiores  apparent  et  ramificationes  minus  quam  vulgo  cre- 
ditur, extenuantur. 

Weber  minimas  cellulas  pluries  micrometrice  mensus 
est.  Invenit  diamelrhm  majorem,  mensionum  plurium  media 
habita  ratione,  10,0099  seu  fere  1,100  lin.  Paris.,  seu  1,1200 
poli.  Paris.  Cellularum  acini  quatersepties  majores  sunt ; ita- 
que cellulae  ter  fere,  earum  acini  duodecies  fere  majores 
sunt  minimis  vasculis  sanguiferis , unico  globulo  sanguinis 
perviis,  quarum  diametrum  invenit  Weber  1,2000  — 1,4000 
poli.  Cellulae  pulmonales  minimae  extensae  secundum  Webe- 
ri  mensiones  0,053  — 0,160  lin.  Paris  efficiunt,  ideoque  se- 
decies  cellulis  parotidis  majores  sunt.  Certum  est,  canales 
salivales  in  homine,  ut  in  omnibus  animalibus,  coecis  finibus 
terminari,  longeque  abesse,  ut  conjunctionem  continuam 
ineant  cum  vasculis  minimis  sanguiferis,  ultimas  tandem 
canalium  fines  semper  vascula  sanguifera  minima  microsco- 
pia magnitudine  multo  exsuperare. 

Oriffo  et  decursus  ductus  Stenoniani. 

© 

Ductus  Stenonianus,  ut  supra  adnotatum,  e confluxu 
ductulorum  parotidis  emergit,  satque  profunde  in  substantia 
glandulae  originem  summens,  cursumque  in  illa  ex  poste- 
riore , inferiori  et  interna  parte  antrorsum  et  paululum  sur- 
sum directum  observans,  consue tim  aliquid  supra  glandu- 
lae centrum  circiter  sex  lineas  ab  arcu  zygomatico  remo- 
tus ex  ea  emergit,  ubi  musculo  maseteri  incumbit.  Pergens 
supra  anteriorem  hujus  musculi  superficiem  vix  animadver- 
tendam convexitatem  describit,  tandem  marginem  anterio- 
rem hujus  musculi  adgressus,  statim  cursum  antrorsum, 
deorsum  et  introrsum  directum  observans,  multoque  adipe 
circumvolutus  , ad  partem  pharyngeam  musculi  buccinatoris 
defertur,  ac  fere  lineolam  per  filamenta  hujus  musculi  de- 
currens, perfodit  in  obliqua  directione  membranam  muco- 
sam cavi  oris  iu  regione  secundi  aut  tertii  dentis  molaris. 

Ductui  Stenoniano  e glandula  egresso  musculoque 
maseterico  incumbenti  adjacet  antice  tegumentum  com- 
mune, inferius  arteria  transversa  faciei  et  venae,  nonnulla 
filamenta  nervorum  facialium , maseterici  et  buccinatorii  — 
retro  musculus  masseter,  quo  cum  per  telam  cellulosam 
laxe  est  conjunctus,  eodemque  loco,  quo  in  profundum  abit, 
consuetim  duae  aut  tres  ansae,  a nervis  facialibus  forma- 
tae, partim  ante,  partim  pene  supra  illum  inveniuntur  — ibi 
in  panicula  adipasa  est  involutus. 

Forma  et  longitudo  ductus  Stenoniani. 

Canalis  est  rotundus  et  per  omnem  decursum  ejusdem 
structurae  j in  media  sua  parte  nullatenus  compressus  et 
angustior,  in  suo  extremo  fine  intra  filamenta  musculi  buc- 
cinatoris decurrente,  formam  cylindricam -conicam  offert. 
Ejus  diameter  consuetim  duarum  est  linearum,  longitudo 
autem  ad  18  — 20  Lineas  est  extensa. 

Structura  ductus  Stenoniani. 

Quod  structuram  attinet,  in  ductu  Stenoniano  facile 
dupplex  membrana  distingui  potest;  externa  est  tensa,  niti- 
da, indolem  tamen  membranarum  fibrosarum  nullatenus  ex- 
hibens, sed  ex  solido  textu  celluloso  est  constructa,  quae 
membrana  tamen,  ubi  iste  per  filamenta  musculi  buccinato- 
ris decurrit,  multo  tenuior  est.  Membrana  interna  omnes 
proprietates  membranae  mucosae  offert,  et  est  immediata 
continuatio  membranae  muciparae,  cavum  oris  obvestien- 
tis,  per  orificium  in  canalem  intrantis.  — Canalis  per  omnem 
longitudinem  dissectus]  nec  foveolam  nec  elevationem  ali- 
quam offert. 


Vasa  ductus  Stenoniani. 

Arterias  huicce  canali  mittunt:  arteria  facialis  transver- 
sa, buccinatoria;  Venae  canalis  sanguinem  in  venam  bucci- 

natoriam  effundunt,  quae  iterum  in  venam  facialem  ante- 
riorem abit.  Nervi  proveniunt  e ramo  buccinatorio  et  ma- 
seterico,  ramis  nervi  maxillaris  inferioris,  dein  nervi  facia- 
les plures  illi  surculos  mittunt,  insuper  omnia  haec  nervo- 
rum filamenta  diverso  modo  inter  se  sunt  conjuncta,  et 
cohalein  quasi  circumplectunt. 

Parotides  succenturiatae. 

Nonnunquam  in  superficie  anteriore  maseteris  aut  su- 
pra aut  infra  ductum  una  aut  plures  glandulae  salivales  mi- 
noris majoris  ve  voluminis  occurrunt,  quae  glandulae  sali- 
vales succenturiatae  adpellantur.  — Quoad  structuram  et 
texturam  nullam  differentiam  cum  parotide  offerunt.  — Du- 
ctus illorum  excretorii  consuetim  in  canalem  abeunt  Ste- 
nonianum  sub  ejus  decursu,  rarissimo  in  casu  ut  ductus 
Stenonianus  secundarius  immediate  ori  se  insinuat. 


Sectio  II 


Physiologia  parotidis. 

Ostendunt  magnam  salivae  dignitatem  animalium  clas- 
ses, siquidem  plurimae,  piscibus  ferme  et  aliis  paucioribus 
ordinibus  exceptis,  organis  gaudeant,  humorem  istum  se- 
cernentibus, inque  oris  cavum  effudientibus.  Ea  animalia, 
quae  cibum  non  masticatum  sine  mora  deglutiunt,  et  gusta- 
tus destituuntur  sensu,  minorem  salivae  habent  necessita- 
tem, nec  tam  perfectis  instruuntur  salivalibus  organis.  Inde 
etiam  est,  quod  bestiae  cibo  vegetabili  utentes,  glandulas 
salivales  habeant  magis  perfectas , quam  illa , quae  cibo  ve- 
scuntur animali.  — Glandulis  salivalibus  etiam  animalia 
avertebrata  sunt  instructa,  et  jam  in  insectis  reperiuntur, 
quarum  glandulae  salivales,  uti  omnia  organa  secretionis 
e vasis  coecis  tabulisque  formantur,  atque  diversissimam 
exhibent  formam. 

Inter  mollusca  cephalopodis  plerumque  glandulae  sa- 
livales conglomeratae  adtribuuntur.  Microscopice  observa- 
tae ex  multis  lobulis  constantur , qui  et  ipsi  aut  ex  vesi- 
culis elementaribus  constant,  aut  ex  folliculorum  tubuli- 
formium  congerie  oriuntur.  In  his  ergo  glandulae  salivales 
non  acinorum  solidorum  seu  granorum  congerie,  sed  ex 
cellulis  eanaliculisve  cavis  conformantur.  — 

De  glandulis  salivalibus  amphibiorum  praesertim  ser- 
pentum  recenti  tempore  anatomici  multas  instituerunt  di- 
squisitiones. — Secundum  novissimas  disquisitiones  praeter 
glandulam  orbitalem,  seu  lacrimalem,  omnibus  certe  ophi- 

diis  communem , in  capite  serpentum  quatuor  paria  glan- 
dularum salivalium  obveniunt,  quae  tamen  non  in  omni  ge- 
nere et  specie  conjuncta  observantur.  Sunt  autem  : glandula 
sublingualis,  glandula  maxillaris,  s.  labialis  inferior,  extus 
ramis  maxillae  inferioris  adposila,  glandula  maxillaris  s. 
labialis  superior  similiter  ad  maxillam  superiorem  sita;  tan- 
dem glandula  venenata,  a ceteris  natura  diversa  et  pecu- 
liaris. Glandulis  venenatis  omnibus  commune  et  proprium 
esse  videtur,  quod  in  propriis  velamentis  fibrosis  continen 
tur;  quod  textura  longe  molliori,  quam  glaudulae  salivales 
simplices,  atque  extus  atque  intus  minus  separatae,  spe- 
ciem magis  parenchymatosam  et  acinosam  prae  se  ferant. 
Nam  glandulae  haecce  omnes,  scilicet  sublingualis,  labia- 
lis utraque  cum  nasali  microscopice  observatae,  texturam 
interiorem,  celluloso  - squamosam  offerunt,  prorsus  ut  du- 
ctus excretorii  in  cellulas,  aeque  in  minores  et  minimas 
tandem  cellulas  abeunt. — Alia  est  earum  glandularum  pro- 
prietas, quod  externa  glandulae  membrana  densior,  sub- 
stantiam internam  quoquoversus  trajiciens  , substantiam 
glandulosam  in  minores  ferulos  dividit , arctissime  tamen 
inter  se  conjunctos,  qui  in  ductum  excretorium  commu- 
nem loculorum  cellularumque  secretum  separati  emanant. 

In  avibus  situs  numerusque  glandularum  salivalium 
magnopere  varius,  etiam  parotidis  analogon  in  avibus  qui- 
busdam superest,  glandula  scilicet  conglomerata,  elongata, 
plerumque  sub  oculo  et  post  arcum  jugularem  sita,  ductu 
communi  utrinque  in  partem  oris  lateralem  posteriorem 
aperienda. 

In  avibus  nonnullis  ad  utrumque  linguae  latus  glan- 
dula conglomerata,  elongata,  ductu  excretorio  communi, 
in  apice  rostri  aperio,  praeditae  observatur;  quae  quidem 
glandula  in  picis  longissima  est,  ut  ad  occiput  usque  por- 
rigatur. 

Glandulas  salivales  mammalium  cibo  vegetabili  uten- 
tium majoris  evolutionis  ' gradum  offere  quam  carnivora- 
rum constat. — Parotis  in  embryone  ovino  observata,  tam- 

quam  canalis  semipellucidus  albescens  apparet,  qui  ad  au- 
rem usque  arcuato  cursu  decurrens,  in  plures  brevissimos 
ramos  vix  minores  diffinditur.  Kami  autem  partim  in  finem 
vesicularem  muticum  et  turgidum  desinunt,  partim  in  duos 
ramos  iterum  divisi  eodem  modo  terminantur.  Rami  autem 
omnes  ductu  communi  vix  tenuiores  inveniuntur. 

Glandula  ipsa  ex  multis  lobulis  complanatis  constat; 
in  lobulisque  ramificatio  canalis  salivalis  contingit.  Truncus 
tamen  canalis  non  subito  arboris  adinstar  in  ramos  solvi- 
tur, sed  rami  laterales  in  intervallis  majoribus  ex  trunco 
continuo  longissimo  progrediuntur.  Ramus  singulus  per 
totum  lobulum  continuus  procedit,  unde  laterales  ramuli 
minoribus  lobulis  accedunt.  Unde  liquet,  hoc  ramorum  or- 
dine glandulam  ex  minoribus  et  majoribus  lobulis  compo- 
sitam oriri. 

Praecipue  salivales  glandulae,  quae  in  homine  repe- 
riuntur,  paria  constituunt  tria,  reliquis  tamen  major  est 
parotis. 

Parotis  ex  lobulis  consistit,  liique  iterum  ex  acinis, 
qui  ut  multi  volunt,  cellulas  constituunt,  e quibus  ductuli 
salivales,  in  substantia  glandulae  arboris  instar  ramifican- 
tes,  originem  ducunt,  qui  majores  et  tandem  in  unum  du- 
ctum nimirum  Stenonian  um  nuncupatum  abeunt. 

Parotis  jam  ad  organa  corporis  humani  magis  com- 
posita pertinet,  magnum  continet  vasorum  numerum  et  in- 
simul haud  paucis  nervis  est  instructa , quam  ob  causam 
maximo  inter  salivales  gaudet  sensu. 

In  parotide  saliva  paratur  e sanguine  arterioso , quae 
dein  a vasis  salivalibus  recepta,  per  ductum  excretorium 
in  cavum  oris,  sub  masticatione  praecipue  effunditur,  et 
cum  cibo  subacto  miscetur.  Acceleratur  ejus  humoris  se- 
cretio a causis  mechanicis,  chemicis  et  dynainicis.  Mecha- 
nice promovent  humoris  secretionem  et  adfluxum  in  os, 
maxillae  motus  et  musculi  maseteris  praecipue  contractio- 
nes, quibus  glandula  salivalis  et  ductus  excretorius  alter- 
natim  premuntur  et  succutiuntur.  Chemico  stimulo  conci- 

rantur  salivalia  organa  per  cibum  et  potum , et  augent  sa- 
livae adfluxum  alia  quoque  localia  incitamenta , remedia  sic 
dicta  sialagoga,  fumus  tabacinus  etc.  Dynamice  operantur: 
electritas , Galvanisrnus , ideae  nauseosae  et  adpetitus  cibi, 
maxime  in  jejuno  homine  et  famelico. 

Secretio  salivae  in  parotide  continuo  contingere  vi- 
detur j adaucto  tamen  sanguinis  in  glandulam  adlluxu,  e- 
tiam  saliva  multo  majori  quantitate  secernitur.  In  quibus- 
dam casibus  salivae  secretio  adaugetur  modo  antagonisti- 
co  aut  sympathico,  ut  in  quibusdam  morbis  abdominalibus, 
praecipue  sub  induratione  pancreatis  aut  suppressa  alia  se- 
cretione. — Augetur  salivae  secretio,  ubi  cutis  exhalatio, 
urinae  secretio  etc.  supprimuntur.  Videmus  igitur  frequen 
ter,  salivae  secretionem  vicario  modo  augeri,  ipsasque 
etiam  acutas  febres  non  raro  salivatione  critica  solvi : nec 
rarum  est,  ut  parotides  in  malignis  praecipue  febribus  in- 
flammentur, potenter  tumeant,  suppurent  vel  aegrum  suffo- 
cent. — Minuitur  vero  humoris  secretio  sanguinis  et  alia- 
rum humorum  defectu,  aliis  secretionibus  auctis,  et  acci- 
dit idem , ubi  arteriae  et  nervi  glandulae  parotidis  morbo- 
se irritantur;  inde  etiam  est,  quod  in  febribus  variae  in- 
dolis quaevis  oris  partes  moleste  adficiantur  siccitentque. 

Excretio  salivae  perficitur  propria  contrahendi  facul- 
tate parietum  canalium  minorum  salivalium,  quae  tamen 
contractio  in  ductu  Stenoniano  minori  cum  energia  con- 
tingit, quam  in  ductu  Warthoniano,  oh  majorem  nervo- 
rum influxum,  praecipue  ganglionis  maxillaris;  ad  salivae 
excretionein  tamen  musculi  adjacentes,  uti  musculus  buc- 
cinatorius et  masetericus,  multum  conferunt. 

Dignitas  parotidis  magis  elucescit,  si  utilitas  salivae 
in  oeconomia  corporis  humani  consideratur.  Saliva  e san- 
guine arterioso  secernitur,  hinc  sanguificatio  in  parotide 
perfectior  redditur  , et  saliva  parata  in  cavum  oris  effu- 
sa, cum  cibo  subacto  miscetur,  illum  digestu  faciliorem 
reddit. 

Parotis  dein  iron  solum  in  statu  sano  cum  aliis  or- 
ganis secretoriis  in  consensu  antagonisdco  est,  ut  renibus, 
cute  ; sed  etiam  in  statu  morboso  haud  pauci  morbi  per 
salivae  adfluxum  copiosiorem  dijudicantur;  imo  sub  certis 
conditionibus  saliva  veneni  indolem  assummere  potest. 
Dein  substantiae  diversae,  corpori  humano  heterogeneae , 
quacumque  ratione  in  organismum  delata,  consuetim  per 
salivam  evehuntur,  uti  jodum,  mercurius,  aconitum,  rheum 
etc. 


Sectio  III. 

Patliologfa  parotidis. 

Morbi,  qui  glandulam  parotidem  ut  sedem  agno- 
scunt, aut  acutum  aut  chronicum  observant  decursum,  suut- 
que: 

Inflammationes. 

Glandulae-  salivales  haud  raro  inflammari,  experientia 
abunde  testatur. 

Diagnosis  phlogoseos  parotidis  desummitur  ex  ejus 
sede,  functione  laesa  et  caeteris  inflammationis  signis,  vi- 
delicet e rubore,  tumore,  calore,  dolore,  quae  phaenomena 
retro  aures  incipiunt,  juxta  mandibulae  angulum  et  margi- 
nem antrorsum  protenduntur.  Functionem  organi  laesam 
indicat  salivae  secretio  et  excretio  in  principio  incitata  et 
si  ad  altiorem  potentiam  evehitur  phlogosis,  prorsus  co- 
hibita", unde  molestissima  oris  ariditas. 

Origo  hujus  inflammationis  varia  esse  potest;  nunc 
enim  idiopathicum  et  primarium , nunc  symptomaticum  et 
secundarium  sistit  effectum. 

Quae  idiopathicam  et  primitivam  parotitidem  provocare 
solent,  causae  sunt:  laesiones  traumaticae  qualescumque 
calculi  salivalis,  hydrargyri  incautus  et  nimis  protractus 
usus,  sialagoga  acria,  v.  g.  pyrethrum. 

Symptomaticam  et  secundariam  producunt:  inflam- 
mationes forganorum  vicinarum,  auris,  gingivarum,  linguae, 
metastases  a febribus  acutis , exanthematicis , biliosis  , ner- 
vosis, pestilenlialibus;  scrofula,  tinea  repente  exsiccata; 

quandoque  eliarn  ut  critica  observatur,  ut  in  febribus  ner- 
vosis. 

Distinguuntur  diversae  parotitidis  species,  ut:  parotitis 
1.  traumatica,  2.  rheumatica,  3.  inflammatoria,  k.  mercu- 
rialis,  5.  erysipelalosa. 

a.  Parotitis  traumatica  ex  qualibet  laesione  producta 
consuetis  inflammationis  signis  notatur  et  ut  plurimum  cum 
suppuratione  terminatur,  facile  fistulam  salivalem  ul  se- 
quelam agnoscens. 

b.  Parotitis  rheumatica  saepius  partem  glandulae  pa- 
rotidis occupat,  et  insignitur  dolore  obtuso,  lancinante, 
sub  attactu  et  colli  motu  pungente;  posterior  magis  mi- 
nusve  impeditur.  Saepius  deglutitio  difficilior  redditur;  quo 
in  casu  morbus  angina  parotidea  nominatur.  Salivae  adflu- 
xus  in  ore  est  adauctus,  hujus  sapor  in  ore  saepius  alie- 
natus. Symptomata  febrilia,  horripilationes  aestu  subse- 
quente,  pulsuum  concitatio,  lingua  obtecta,  urinae  rubicun- 
dae. Symptomatum  vespertina  exacerbatio  et  matutina  re- 
missio. 

c.  Parotitis  inflammatoria  tumore  notatur  duro,  ten- 
so, doloro  acuto  pungente,  superficies  tumoris  tensa,  ni- 
tens, et  paululum  rubescens.  Adsociantur  difficultas  col- 
lum movendi  et  deglutiendi,  variique  synochae  gradus.  — 
Rationem  hujus  inflammationis  partim  organi  eminenter  ad- 
flicti,  aut  totius  individui  irritabilitas  et  sensilitas  altiorj 
partim  vehemens  et  impetuosa  causa  occasionalis  gerit  $ 
uti  sunt:  temperamentum  sanguineum,  cholericuin,  habitus 
plethoricus,  aetas  florens,  et  causae  vehementes  mecha- 
nicae aut  chemicae,  ictus,  contusio,  acida  concentrata, 
combustiones. 

d.  Parotitis  mercurialis  notatur  tumore  non  adeo  ten- 
so ac  duro,  sub  attactu  parum  dolente.  Salivae  adlluxus 
est  autem  copiosus,  vera  salivatio,  sapor  metallicus,  saliva 
corrodens,  ulcera  in  ore  mercurialia,  lingua,  gingivae  tu- 
mescunt, dentes  squalidi  vaccilant. 

e.  Parotitis  erysipelacea  a quibusdam  angina  paroti- 
dea _ catarrhus  bellinsulens,  Bauernwetzl,  Ziegenpeter, 
Mumps,  vocatur  et  plerumque  epidemice  occurrit.  Prodromi 
hujus  parotitidis  sunt:  communia  symptomata  febris  cat.ar- 
rlialis  vel  rheumaticae,  horripilationes  vagae,  lassitudo  et 
dolores  artuum,  quibus  succedit  tumor  durus  unius  vel  ute- 
riusque  parotidis  variae  magnitudinis,  comite  dolore  obtuso, 
tensivo,  maxillam  movendi  vel  et  deglutiendi  difficultate.  Su- 
perficies tumoris  cuti  plerumque  concolor  est,  Arel  tantillum 
rubet;  ipse  tumor  pedetentim  auctus  non  raro  ad  subma- 
xillares  protenditur  glandulas. 

Ubi  mitior  morbus  est,  aeger  lecto  non  addicit,  nisi 
circa  quintum  vel  septimum  diem,  quo  frequenter  febriles 
inceduntur  turbae,  post  duas  quatuorve  septimanas  una  cum 
tumore  parotidum , sub  sudoribus  urinis  vel  spontanea  epi- 
staxi solvendae.  Exitus  parotitidis  consuetissimus  et  insimul 
faustissimus  est  resolutio,  quae  in  parotitide  cum  febri  co- 
mitata inter  quatuor,  quinque  octovedies  sub  crisibus  univer- 
salibus contingit  $ in  parotitide  autem  afebrili  resolutio  mul- 
to retardatur,  et  non  raro  partialiter  tantum  contingit.  Ra- 
rius parotitis  cum  suppuratione  terminatur  et.  exitus  in  spha- 
celum  haud  unquam  observatur.  — Induratio  autem  con- 
suetim  ob  perversum  tractamen  et  praecipue  per  frigus  haud 
raro  occurrit. 

Existunt  quidem  frigidi  tumores  et  scirrhi  parotidis 
— qui  autem  aliae  sunt  naturae  quam  sequela  acuti  paroti- 
tidis.— Parotitis  tandem  lubet  metastases  facere,  et  quidem 
eodem  tempore,  quo  morbus  levior  febriles  concitat  motus, 
ille  ad  altiorem  gradum  evectus,  in  partialem  nititur  me- 
taschematismi  speciem.  Praevio  utpote  horrore,  febrique  re- 
center incensa  parotidum  tumor  improvise  considet,  et  vi- 
caria subnascitur  in  organis  sexualibus  reactio.  Inflammatio 
testiculorum  in  viris,  labiorum  vulvae,  ovariorum,  vel  mam- 
marum in  foeminis  communiores  sistunt  effectus. 

Alios  e contrario  aegros,  discedente  parotidum  tumo- 
re, vomitus  rebellis,  vel  delirium  phreniticum  cum  dira 
cephalalgia  invadit,  quandoque  auasarca  supervenit. 

Rarioribus  in  casibus  parotidum  tumor  cum  adfeclione 
metastatica  genitalium , symptomatibusque  cephalicis  alter- 
nare visus  est.  Si  parotitis  in  suppurationem  abit,  fistulae 
salivali  formandae  haud  raro  ansam  praebet. 

Gradus  morbi  mitior,  bona  individui  constitutio,  be- 
nignam resolutionem  pollicentur 5 quam  et  gradus  altior  ad- 
huc admittit,  si  per  rationalem  therapiam  intra  breve  tem- 
pus fracta  fuerit  nimia  intentio.  Neglecta  vero  facile  abit 
in  suppurationem  aut  memoratos  summit  exitus.  — 

Cura  inflammationis  glandulae  parotidis  generalibus  indi- 
cationis antiphlogisticae  regulis  perficitur ; habito  nempe  cau- 
sae producentis,  gradus  morbi,  dyscrasiae  simul  existentis  , 
et  praesertim  topicae  sedis  respectu.  Angina  parotidea  ali- 
quas in  therapia  modificationes  deposcit.  Interne  conducunt 
purgantia  et  diaphoretica;  externe  fomenta  sicca,  sacculi 
discutientes,  emplastrum  mercuriale;  graviori  sub  phlo- 
gosi  hirudines,  pediluvia,  evitatio  omnis  refrigerii.  Humi- 
dum  tractamentum  plerumque  male  conducit.  Persistens, 
dissipato  processu  inflammatorio,  durities  resolvitur  lini- 
mentis aromaticis,  camphoraceis , ammoniacalibus , frictio- 
bus  inercurialibus,  emplastro  cicutae.  Ubi  recedente  raptim 
tumore  , signa  metastataseos  adparent,  instantanea  ad  pa- 
rotides vesicantis  ope  irritatio  excitanda;  sympathica  vero 
genitalium  labes  fomentis  emollientibus  et  balneis  tepidis 
compescenda. 

Si  vero  inflammationis  gradus  tantus  fuerit,  ut  spes 
resolutionis  benignae  jam  evanuerit  abscessusque  jam  for- 
mari  incepit,  cataplasmata  humida  et  emollientia  in  usum 
trahenda  sunt.  Formatus  abscessus,  si  sponte  non  rumpa- 
tur, arte  aperiendus  est,  ne  pus  diutius  inclusum  in  novam 
vertatur  potentiam  nocivam,  atque  in  ulcus  abeat.  Quodsi 
tamen  citra  exspectationem  exortum  luerit,  summa  mundi- 
tie , unguento  digestivo  et  aliis  aptis  remediis , linteo  carp- 
to excipiendis  ulcerique  adplicandis  et  sedulo  renovandis 
tradatur. 

Ptyalismus. 

Ptyalismus  morbosa  elicitur  salivae  excretio,  in  quo  ea 
non  solum  quoad  quantitatem  multum  excedit,  sed  etiam 
illius  qualitas  alienata  est.  Quantitas  salivae  excretae  saepe 
per  diem  plures  libras  attingit,  et  hac  ratione  tabem  febrim, 
que  becticam  inducere  potest. 

Ptyalismus  aut  acutum  aut  chronicum  observat  decur- 
sum et  raro  ut  morbus  substantivus  occurrit,  sed  plurimum 
est  symptoma  alii  morbi,  in  quibusdam  morbis  criticus 
observatur. 

Prodromi) ptyalismum  annunciantes  sunt:  coenestesis 
alterata,  oris  sensilitas,  oscillatio  frequens,  facies  rubet, 
ardor  genarum,  tensio  parotidum,  sensus  formicationis, 
aurium  sursur,  baryecoia  imo  acoia,  dolor  pressivus  in 
regione  frontali,  oris  ardor  et  siccitas,  tonsillae  tumes- 
centes, labia,  lingua,  gingivae  intumescunt,  sermo  diffici- 
lis, nasalis,  deglutitio  impedita,  halitus  male  olens.  — 
Saepius  intrat  ptyalismus  absque  prodromis,  tamen  tensio 
glandularum,  irritatio  membranae  mucosae  oris,  sapor 
metallicus,  et  malus  odor  oris  sunt  consuetissima  sym- 
ptomata ptyalismum  annunciantia.  — Symptomata  ptyalis- 
mum concomitantia  saepius  magnum  atrocitatis  gradum 
adsequuntur,  adsociantur  respirationis  difficultas,  magna 
aegri  inquietudo,  sermo  impeditus,  lingua  protruditur, 
magna  salivae  aquosae  spumantis  copia  profluit;  — variant 
symptomata  prouti  Arsenicum,  Antimonium,  Cuprum,  aut 
Mercurius  fuere  causae  ptyalismi  excitantes. 

Effectus  ptyalismi  sunt  : chronicum  salivae  proflu- 
vium, intumescentia  gingivarum  5 ulcera  in  membrana  mu- 
cosa oris,  in  palato,  lingua,  exulceratio  tonsillarum,  ca- 
ries dentium;  suppuratio  glandularum  salivalium,  inflamma- 
tio ductuum  salivalium,  tubae  Eustachii,  acoia,  'ozaena, 
mala  ciborum  masticatio  insalivatioque,  hinc  mala  digestio, 
cardialgia,  laxitas  corporis,  nutritio  pessumdata , tabes , 

sanguimis  resolutio,  scorlmlus,  febris  putrida,  hydrops,  me- 
lancholia , hypochondria. 

In  curando  ptyalismo  anteja  ejus  characteris , dura- 
tionis  ac  morbi  cardinalis  ratio  est  habenda.  — ln  morbis, 
in  quibus  ptyalismus  ut  symptoma  occurrit,  therapia  erga 
morbum  cardinalem  est  dirigenda,  ut  in  febri  intermittenti, 
catarrhali,  ptyalismus  saepe  symptomaticus  est.  — Si  au- 
tem ptyalismus  criticus  observatur,  cavendum  est,  ne  sup- 
primatur, et  tamdiu  est  sustentandus,  donec  morbus  sit 
dijudicatus.  Si  autem  ptyalismus  modum  excedit,  et  vitae 
labem  inducere  minatur,  quod  praecipue  sub  usu  mercu- 
rialium  contingit,  sedulo  est  restringendus.  In  tractando 
ptyalismo  ante  omnia  diaeta  aegri  est  dirigenda,  cibi  sint 
digestu  faciles  exiguaeque  copiae ; aeger  caveat  omne  re- 
frigerium, potulenta  hauriat  tepida,  animus  sit  pacatus. — 
Deiu  character  ptyalismi  est  respiciendus,  an  sit  inllamma- 
torius  vel  atonicus.  Primo  in  casu,  si  ptyalismi  levis  est 
gradus  , sufficiunt  victus  exiguus,  temperatura  in  qua  ae- 
ger versatur  aequalis,  caloris  adaucti,  ad  sustentandam 
corporis  transpirationem.  In  altiori  gradu  porrigantur  pur- 
gantia magis  tamen  phlogistica,  ut  rheuin,  senna,  imo  ja- 
lappa,  optime  copulantur  cum  sale  quodam,  ut  sale  amaro, 
sale  Glauberi  etc,  in  altiori  adhuc  gradu  exhibentur  eine- 
lica,  ut  tartarus  emeticus  cum  ipecacuanha,  hirudines  in 
regione  tonsillarum  aut  parotidum  adplicantur;  phleboto- 
mia raro  erit  necessaria,  conveniunt  tamen  fomenta  cali- 
da, ad  dolorem  tensivum  mitigandum.  — Fracta  inflam- 
matione, si  ptyalismus  perdurat,  ea  remedia  in  usum  sunt 
vocanda,  quae  intumescentiam  gingivarum  tollere,  mas- 
sam organicam  solidiorem  reddere , humorum  adfluxum  ad 
glandulas  salivales  derivare  et  hac  ratione  morbum  tollere 
valent.  Ad  remedia  localia  pertinent:  gargarismata  ex 
aqua  egelida , e decoctis  adstringentibus  , uti , sal- 
viae, salicis,  rutae,  ratanhiae,  chinae  fuscae,  corticis 
hyppocastani , pulvis  carbonis  praeparati,  iridis  floren- 
tinae.  Adplicatur  nuchae  synapismus , adhibentur  balnea 

universalia,  semicupia,  pedihivia,  pedum  fomentationes.  In- 
terne summuntur  purgantia  e rlieo,  senna  cum  manna  et 
sale  amaro.  Obveniunt  ptyalismi,  erga  omnem  tractationem 
rebelles,  periodice  revertentes,  et  cum  chronica  inflamma- 
tione decurrentes,  cui  imprimis  conveniunt  aquae  soteriae. 

Induratio  parotidis. 

Induratio  parotidis  haud  raro  ut  exitus  praecessae  hu- 
jus glandulae  inflammationis  observatur.  Glandula  indurata 
cum  scirrho  facile  commutari  potest,  sed  natura  et  decur- 
sus praecessae  inflammationis  ad  diagnosim  utriusque  morbi 
multum  conferunt.  Glandula  indurata  solidior  frigidiorque 
est  tangenda  quam  sub  statu  sano;  sed  deest  durities,  a- 
speritudo  angulosa,  expansio  venarum  vicinarum  varicosa, 
atque  sensus  pruriginosus  et  punctorius.  In  induratione  hu- 
mores in  textu  glandulae  celluloso  profusi  stagnant,  nova 
formantur  vasa;  quum  in  scirrho  fibroso- cartilaginea  sub- 
stantia, interne  massa  fungosa  repleta,  arteriisque  oblite- 
ratis  invenitur.  Hirudines,  calomel,  inunctiones  unguenti 
cinerei  indurationein  tollere  valent;  quum  in  scirrho  eadem 
remedia  ad  summum  palliativo  modo  agunt. 

Scirrhus  parotidis. 

Sistit  tumorem  durum,  scabrum,  dolore  expertem, 
cuti  concolorem,  circumscriptum,  inaequalem,  pruritum  et 
lancinationis  fugacis  sensum  interdum  inducentem,  in  car- 
cinoma pronum.  Scirrhus  parotidis  facile  commutari  potest 
cum  tumore  cystico  , induratione  aut.  tumore  scrophuloso 
parotidis,  vel  cum  fungo  medullari;  ab  aliis  autem  parotidis 
tumoribus  scirrhus  distinguitur:  duritie,  asperitudine  an- 
gulosa , expansione  vicinarum  venarum  varicosa , atque 
sensu  pruriginoso  et  punctorio. 

Originem  ex  inflammatione  lymphatico  -venosa  , in 
quam  glandulae  praeprimis  dispositae  sunt,  repetere  vide- 
tur, dolores  punctorii  fugaces  illam  saltem  indicare  viden- 

tur.  Quidquid  igitur  similem  inflammationem  producere  va- 
let, scirrho  progenerando  favet.  Sed  non  semper  laesione 
traumatica  provocata  levis  parotidis  inflammatio,  a medico, 
imo  ab  aegro  ipso  vix  animadversa,  jam  scirrho  generando 
causam  praebere  valet;  potius  causa  scirrhi  in  constitutione 
aegri  est  quaerenda,  in  dyscrasia  humorum  quadam,  cujus  ut 
flos  scirrhus  adparet.  Dein  scirrhus  etiam  ex  tumore  aut 
ulcere  parotidis  herpetico,  venereo,  vel  scrophuloso  pro- 
gredi potest,  quae  ob  tractamen  nimis  irritantem  aut  per 
alios  influxus  nociferos  in  statum  scirrhosum  transeunt. 

Scirrhus  jam  semel  natus  et  praesens,  etsi  per  se  con- 
sideratus, in  parotide  innocue  feratur,  sat  facile  abit  in  can- 
crum, levissimo  accedente  momento  huicce  mutationi  pro- 
vocandae pari.  Adeoque , quo  maturius  , eo  facilius  curae 
subjiciendus  est  morbus. 

In  tractamine  scirrhi,  causae  omnes,  quae  scirrhum 
in  processum  rapiant  phlogislicuin  cautissime  amovenda 
sunt.  Quam  primum  phlogoseos  symptomata  in  conspectum 
veniunt,  hirudines  sunt  adplicandae,  dein  fomenta  et  pur- 
gantia sunt  adhibenda,  praeterea  aeger  diaetam  restrictam 
observet  et  cibis  digestu  facilibus  utatur.  Ad  scirrhi  solutio- 
nem praeterea  laudantur:  emplastrum  de  cicuta,  fel  tauri 
cum  sale  ammoniaco,  succi  recentes  foliorum  calendulae  of- 
ficinalis,  sedi  acris,  belladonnae,  unguentum  neapolitanum. — 
Interne  pariter  sub  cauta  adininistratione  extractum  cicu- 
tae, belladonnae,  mercurialia,  antimonialia,  aqua  lauroce- 
rasi,  decoctum  Zittmannii  adhibenda,  quibus  nonnunquam 
levamen,  rarissime  sanatio  inducitur. 

Quum  autem  scirrhus  in  sua  evolutione  quidem  retar- 
datur, nulla  autem  tractandi  methodo  ad  solutionem  hucus- 
quejproduci  potuit,  sola  exstirpatio  parotidis  scirrhosae  vi- 
tam aegri  ab  imminenti  periculo  sustentare  valet  — nec  esi 
exspectandum,  dum  cancer  jam  immineat. 

Cancer  parotidis. 

Cancer  ex  eodem  scirrho  modo  recensito  exsurgit.,  si 
dolor  accesserit.  Tumorem  refert  durum,  scabrum,  cum 
dolore  conjunctum,  cujus  crudelitas  pauladm  augetur  et 
aciem  sui  generis,  insuperabilis  et  deleteriae  indolis  in  se 
continens,  summa  saevitie  dirissimoque  cruciatu  furit  in 
aegros. 

Denominatur  cancer  occultus,  dummodo  cute  adhuc 
integra  suis  continetur  involucris.  Signa  sunt:  pruritus, 
lancinatio,  ardoris  sensus,  tumoris  incrementum,  asperitas 
scabra,  angulosa,  calor,  dolor,  glandulae  ceterae  saliva- 
les  sympathice  affectae  tument  $ raro  ipsius  tumoris  can- 
crosi  fluctuatio  adest , nec  tumore  cum  levamine  saepe 
rupto , pus  bocce  genuinum  excernitur. 

Cancer  apertus  seu  carcinoma  ulcerosum  deteriore 
tantum  modificatione  et  foedissimo  ulcere  ab  altero  diver- 
sum, quod  incipiente  nativi  tegumentorum  coloris  succes- 
siva in  rubellum,  caeruleum,  lividum  atrumque  degenera- 
tione, vasorum  vicinorum  varicosa  inflatione,  cutis  excoria- 
tione,  effluxuque  saniei  sanguinolentae  exculceratione,  foe- 
tore  specifico  intolerabili,  labiorum  ulceris  inversione, 
carnis  duritie  et  fungosa  inaequalitate,  excrescendis  saepe 
mirum  in  modum  elatum,  ichori  acri  urente,  dolore  inter- 
dum immani  sui  indicat  praesentiam.  Manifesta  nunc  per 
totum  organismum  dominante  specifica  cachexia,  accedit  fe- 
bris lenta  depascens,  virium  consumdo,  lypothimia  et  mors. 

Multa  in  cancro  sanando  laudata,  tentata,  multa  te- 
merarie adbibita,  uti : arsenicum  interne  et  externe,  aliaque 
sub  scirrho  jam  memorata;  vix  unquam  tamen  prospero 
eventu  coronatum  est  medici  conamen,  imo  neglecto  tem- 
pore opportuno,  in  aegri  perniciem  earum  adplicadone  per- 
ditur tempus. 

Omnem  itaque  salutem  in  tempestiva  et  rite  peracta  ex- 
stirpatione positam  esse  dicimus,  quae,  quo  citius  institui- 

tur,  eo  cerlius  succedit.  Quare  omnis  exspectatio  damnosa 
et  exitialis  erit;  nam  si  miasrna  cancrosum  in  ceterum  or- 
ganismum resorptum  fuerit , pessumdederitque  habitum 
aegri  atque  vires,  nec  culter  salvabit  miserum.  Sub  quo  re- 
rum statu  non  alia  nisi  cura  palliativa  institui  potest. 

In  auxilium  vocanda:  narcotica,  secretiones  liberan- 
tia, eccoprotica,  vel  etiam  roborantia , chinacea,  martialia, 
cum  diaeta  simul  congrua  conjuncta. 

j Fungus  medullaris  parotidis. 

Fungus  medullaris,  etiam  carcinoma  medullare  di- 
ctus, tumorem  sistit  planum,  circumscriptum,  aequalis  super- 
ficiei, in  initio  solidum  absque  duritie,  cuteque  eum  te- 
gente non  alienata.  Adaucto  vero  volumine  tumor  fit  elasti- 
cus, sub  attactu  fluctuationem  simulans.  Dein  cutis  tumo- 
rem tegens  tenuior  evadit,  cum  eo  coalescit,  tandemque 
prorumpit,  et  sanies  profunditur;  ex  apertura  cutis  de- 
structae substantia  fungosa  rubicunda  prominet,  continuo 
crescens. 

Haec  fungosa  excrescentia  sub  levi  attactu  sanguinem 
plorat,  et  ob  spontaneam  vasorum  in  ejus  superficie  decur- 
rentium dislacerationem  repetitis  sanguinis  profluviis  an- 
sam praebet. 

Sarcoma  medullare,  quamdiu  parvum  sistit  tumorem , 
exiguas  causat  molestias;  crescendo  autem  vehementes  pro- 
vocat dolores.  Glandulae  vicinae  intumescunt , et  saepe 
magnum  nanciscuntur  volumen.  — Morbo  ad  altiorein  gra- 
dum provecto,  repetitis  sanguinis  profluviis,  copiosaque  sa- 
niei secretione,  vires  labuntur,  tandem  adparenfe  statu  col- 
liquativo  exhauriuntur. 

Fungus  medullaris  distinguitur  a cancro,  quum  prior 
sistit  tumorem  planum,  circumscriptum,  in  medio  mollem,  in 
interno  fiuctuationom  aemulantem,  quum  scirrhus  sit  inae- 
qualis , scaber  et  durus. 

Fungus  medullaris  offert  massam  pulposam  substantiae 
cerebrali  similem,  cum  vasis  dilatatis  novisque  formatis, 
contra  cancer  e duplici  constat  substantia  arteriisque  ob- 
literatis. 

Fungus  medullaris  formatur  in  periodo  evolutionis, 
cancer  autem  in  illa  revolutionis  — fungus  medullaris  ubi- 
que obvenit,  quum  cancer  solummodo  cutem,  glandulas 
conglomeratas  et  membranam  muciparam  ut  sedem  primiti- 
vam agnoscit.  — Fungus  medullaris  est  parasita  in  organa 
vicinia  mechanicum  tantum  influxum  exercens,  quum  can- 
cer metamorpliosim  organi  occupati  producit,  et  sensim  or- 
gana sibi  adjacentia  tali  modo  destruit. 

Decursus  fungi  medullaris  est  rapidior  quam  cancri, 
et  de  ejus  origine  nil  certi  adhuc  existit,  plurimo  in  casu 
absque  sufficiente  causa  eruenda  evolvitur;  et  quum  insimul 
in  aliis  organis  sese  evolvat,  certe  diathesim  quamdam  fun- 
gosam assummere  licet. 

In  sanando  fungo  medullari  hucusque  omne  tractamen 
parum  praestitit.  Caustica  etiam  vehementissima  ejus  luxu- 
riationem  impedire  non  valent.  Unicum  remedium,  in  quo 
salus  aegri  adhuc  speranda,  est  plenaria  tumoris  exstir- 
patio ; sed  quum  sarcoma  medullare  ut  productum  morbi 
universalis  est  considerandum,  raro  prosper  effectus  coro- 
nat hancce  operationem,  quum  idem  malum  aut  in  sede  pri- 
mitiva aut  alio  in  organo  majori  adhuc  energia  luxuriare 
incipiat. 


Fungus  haematodes  parotidis. 

Tumorem  exhibet  mollem  e vasis  multifarie  complicatis 
et  laxo  textu  celluloso  inter  se  connexis  consistentem.  Cum 
macula  rubra  aut  caerulescente  incipit,  in  principio  parum 
supra  cutem  prominente,  breviori  autem  longiorique  tem- 
pore format  tumorem  diversae  figurae  et  voluminis,  in  quo 
aeger  propriam  crepitationem  pulsationemque  persentit, 
etiam  sub  accurata  exploratione  animadvertendam.  Obtu- 

morem  multum  elevatum  cutis  valde  extenuata  tandem 
rumpit,  et  sanguis  majori  copia  profunditur.  — Tumor 
ipse  laetius  aut  profundius  rubet  pulsatioque  in  illo  minus 
magisve  clarius  percipitur,  prouti  vasa  capillaria,  fungum 
haematodem  maxima  ex  parte  formantia,  arteriosae  aut  ve- 
nosae sunt  indolis. 

Fungus  haematodes  morbum  sistit  localem,  et  saepe 
jam  post  partum  invenitur,  cujus  evolutio  ulterior,  tem- 
pore pubertatis  praecipue  est  timenda. 

In  tractando  fungo  haematode  compressio , ligatura , 
cauterium  actuale,  caustica,  exstirpatio  tumoris  commen- 
dantur; quibus  tamen  exstirpatio  ut  tutissimum  remedium 
est  praeferenda. 

Scrophula  parotidis. 

Morbus  scrophulosus  evolutus  diversissima  adfert 
phaenomena,  ita  ut  vix  detur  forma  morbi,  quam  crudelis 
hic  aetatis  juvenilis  inimicus  praeseferre  non  valeat.  In  ge- 
nere tumor  glandularum  lymphaticarum  primum  et  princi- 
pale sistit  symptoma  morbi  scrophulosi.  Intumescunt  primo 
glandulae  salivales  , et  tumor  parotidis  in  principio  est 
mollis,  globosus,  rarius  oblongus,  mobilis,  saepe  ingens 
nanciscitur  volumen,  tardius  induratus  superficiem  refert 
inaequalem,  duram,  tumulosam  et  saepe  tanta  apparet  in 
eo  fluctuatio,  ut  fluido  quodam  repletus  esse  videatur.  In 
interstitiis  tumidae  parotidis  saepe  secernitur  fluidum  quod- 
dam lymphaticum,  saepe  destructionem  cutis,  tumorem  te- 
gentis, in  minori  plaga,  suppurationis  ope  causans. 

Scrophula  parotidis  ab  initio  nullum  causat  dolorem, 
quam  primum  vero  crescendo  cum  partibus  vicinis  coalescit 
ob  inflammationem  chronicam  in  ea  vigentem,  dolores  cau- 
sat tensivos,  pungentes  et  pulsantes,  cutis  illam  tegens  in- 
duit colorem  livido  - rubrum , pulsus  insimul  quidpiam  acce- 
leratus el  urina  parca,  profunde  rubra , statum  febrilem  in- 

dicant.  Menses  et  anni  saepe  requiruntur,  quoad  usque 
scrophula  parotidis  ad  statum  hunc  producitur. 

Inflammatio  haec  successive  solummodo,  sed  continuo 
quasi  in  suppurationem  progreditur.  Superficies  rubra  pal- 
lescit, mollescit,  tumor  et  dolores  remittunt,  tarde  tan- 
tum prorumpit  pus  tenax,  flavescens,  saepe  tamen  aquosa 
sanies  viridis  aut  atra  profunditur. 

Ulcus  hoc  modo  natum  superficiem  offert  lividam,  aut 
coloris  rubro- caerulei,  inaequalem,  cum  excrescentiis  hinc 
inde  fungosis,  saepe  in  illa  apparent  striae  lymphae  consi- 
stentis, et  hinc  ulceris  ejusmodi  superficies  praebet  colo- 
rem albicantem,  si  non  adsunt  excrescendae  fungosae  ul- 
cus cavum  esse  videtur.  Margines  sat  duri  sunt  rubri,  den- 
tati, laxi  et  cavi.  Ulcus  parotidis  scrophulosum  facile  fit  si- 
nuosum , difficulter  format  cicatricem  , quae  semper  inae- 
qualis et  dura  est,  et  primo  vere  saepe  apperitur. 

In  tractando  tumore  parotidis  scrophuloso  therapia 
scrophulis  idonea  in  usum  vocatur:  resolvens,  se-  et  ex- 
cretiones  omnes  liberas  reddens,  humoresque  corrigens; 
topice  fomenta  sicca,  sacculi  aromatici,  emplastra  resol- 
ventia, de  Cicuta,  Mercurio  etc.  adhibenda.  Ulcus  vero 
parotidis  scrophulosum  communem  requirit  scrophularum 
therapiam,  qua  neglecta  nec, unquam  cum  securitate  obtine- 
bitur ulceris  sanatio. 


Aneurisma. 

Rarius  hocce  vitium  organicum  in  parotide  occurrit  et 
exhibet  tumorem  cuti  concolorem,  mollem,  comprimendum, 
pulsantem,  et  regulis  aneurismatum  generalibus  tractandum. 

Varicositas  s.  cirsomaslalgia . 

Sunt  scilicet  verae  varices  venarum  parotidum  varia 
directione  occurrentium  dilatationes  inaequales,  indolores, 
molles,  a sanguinis  impedito  circulo  formatae.  — Circulo  li- 
beriori restituto  earum  obtinebitur  sanatio. 

Lithiasis  salivatis  parotidis. 

In  parolide  ejusque  ductu  excretorio  raro  calculi  for- 
mati reperiuntur,  licet  saliva  ad  ejusmodi  concrementa  de- 
ponenda apta  esse  videatur,  ut  jam  calculi  dentium,  tam 
frequenter  occurrentes , demonstrant.  Saliva  nimirum,  cu- 
jus basim  aqua  cum  exigua  muci  quantitate  immixta  consti- 
tuit, nalrum  purum,  aliasque  sales  solutos  et  propriam  ma- 
teriam, in  aqua  quidem,  in  spiritu  vini  autem  non  solubilem 
continet.  Si  ergo  in  glandula  aut  in  ductu  Stenoniano  hypo- 
stases salivae  contingunt,  illae  attractis  aliis  sedimentis  ad 
calculos  conglomerant. 

Praesentia  calculorum  salivalium  in  parotide  aut  ductu 
Stenoniano,  jam  visu  et  attactu  est  cognoscenda,  dein 
etiam  ex  effectibus,  quos  calculi  producunt.  Calculi  sistunt 
nimirum  impedimentum  liberi  salivae  effluxum  in  cavum 
oris  — et  ob  salivam  accumulatam  tumor  diversi  voluminis 
exoritur,  qui  serius  inllammalus,  fistulae  formandae  ansam 
praebet,  in  cujus  exploratione  calculus,  ut  corpus  pere- 
grinum resistens  , facile  cognosci  potest. 

Cura  calculi  salivalis  in  illum  amovendo  per  opera- 
tionem chirurgicam  consistit. 

Fistula  salivalis. 

Fistula  salivalis  canalem  exhibet,  marginibus  callosis, 
in  regione  ductus  Stenoniani  aut  glandulae  salivalis,  sali- 
vam effundentem,  praeprimis  sub  sermocinatione  aut  masti- 
catione. Jactura  salivae  saepe  tantae  est  quantitatis,  ut  appe- 
titus deletus,  digestio  prostrata  corporisque  emaciafio  exin- 
de promanet. 

Causae  fistulae  salivalis  sunt:  laesio  traumatica  paro- 
tidis, vel  ductus  Stenoniani,  aut  harum  exulceratio;  quan- 
doque fluxus  salivae  per  calculos  in  ductu  Stenoniano  con- 
tentos impeditur,  accumulatusque  tumorem  format,  qui  con- 
itnuo  crescens  tandem  rumpit,  et  sali\a  profunditur. 


35 


Fistula  salivalis  parolidis  consuetim  per  continuam 
pressionem  sanatur,  quum  hac  ratione  in  parotide  facultas 
secernendi  tollitur 

Tractatus  fistulae  ductus  Stenoniani,  aut  in  restituen- 
do naturali  canale  aut  in  nova  formanda  via  ad  salivae  ad- 
fluxum  in  cavum  oris  restituendum  consistit. 

Tumores  cystici. 

Tumores  cystici,  qui  aut  in  parenchymate  parotidis 
aut  in  ejus  vicinia  formantur,  tumores  exhibent  in  proprio 
involucro  varias  abscondentes  materias,  pro  varia  materiae 
inclusae  consistentia  atque  indole  denominatione  insigniti 
diversa: 

Mellisceris,  qui  materiam  continent  mellis  spissitudi- 
nem referentem. 

Atheromatis,  qui  pultis  specie  impletur. 

Steatomatis,  qui  massa  lardo  aemula  infarcitur. 

Osteatomatis , qui  nucleum  gerit  quasi  cartilagineum. 

Hinc  inde  substantiis  prorsus  singularibus,  uti  pilis, 
hydatidibus  imo  nucleis  vere  osseis  implentur. 

Tumores  hi  mobiles,  nec  sub  pressione  fortiori  dolen- 
tes, mollioris  consistendae , cute  tecti  normali,  raro  in- 
flammantur, rariusque  in  suppurationem  abeunt,  nunc  ra- 
pidius, nunc  tardius  incrementa  capiunt,  quod  de  steato- 
matibus praeprimis  valet;  ingentem  assequuntur  molem. 

Differunt  a scirrho  sensilitatis  et  duritiei  insignis  ab- 
sentia;— a tumoribus  scrophulosis , status  scrophulosi 
universalis.  — Excitantur  plerumque  causis  chronicas  in- 
flammationes producentibus  , favente  praeprimis  habitu 
phlegmatico,  scrophuloso,  aut  praesentibus  discrasiis?,  uti 
arthritica,  syphilitica. 

Minoris  voluminis  tumores  cystici  nullas  inferunt  no- 
xas, majores  vero  multum  deformant  et  liberum  capitis 
motum  impediunt,  nonnunquam  expressione  inflammatio- 
nem excitant,  quae  exorta,  benigna  suppuratione  utique 

sanationem  adferre,  verum  non  minus  primum  exulceratio- 
nis malignae  fomitem  producere  valet.  Si,  de  quibus  loqui- 
mur, tumores  discrasiae  cuidam  originem  debent,  reme- 
diis hinc  inde  cedunt  internis.  Minus  a resolventibus  et  re- 
sorptionem incitantibus  exspectandum.  Quae  a nonnullis 
commendantur  remedia  excitantia  externa,  uti:  emplastra 
ex  Cicuta ; Mercurio,  Gummi  ammoniaco  et  similibus  con- 
fecta, fomenta  exsolutione  salis  ammoniaci,  vel  ammonia 
pura  diluta  parata,  medelam  tantum  inducent,  quatenus  in- 
flammationem in  suppurationem  provocare  possunt.- 

Methodus  semper  optima  tumorum  est  exstirpatio. 


v. 

Theses  defentlendae . 


I. 


Anatomia  practica  id  chirurgo  operativo , quod  phy* 


siologia  medico. 


II. 


Regnum  vegetabile  ab  animale  limitibus  septum  non  est. 

III. 

In  inflammationibus  acutis  medicus  plurimum  praestare 


valet. 


IV. 

Sphacelus  vix  unquam  amputationem  indicat. 

V. 

Medicus  sicut  oeconomus  a tempestate  dependet. 

VI. 

Erisipelas  non  immerito  ad  exanthemata  refertur. 

VII. 

Amor  felix  omnem  exaltat  vitam. 

VIII. 

Keratotomia  ceteris  erga  cataractam  institutis  opera- 
tionibus praeferenda. 


IX. 


Datur  solum  unicum  signum  mortis  fide  dignum,  nimi- 
rum putredo. 

X. 

Mercurius  vivus  non  solum  mechanice,  sed  etiam  dy 
namice  in  organismum  agit. 

XI. 

Ubi  dyscrasia  ibi  methodus  alterans. 

XII. 

Simplex  sit  omnis  apparatus  chirurgicus. 

